กรมป้องกันและบรรเทาสาธารณภัยแนะวิธีการขับรถผ่านเส้นทางน้ำท่วมอย่างปลอดภัย เพื่อลดอันตรายและป้องกันรถเสียหาย
การขับรถผ่านเส้นทางที่มีน้ำท่วมขังมีความเสี่ยงต่อการได้รับอันตรายมากกว่าปกติ และอาจทำให้เครื่องยนต์ชำรุดเสียหาย เพื่อความปลอดภัย กรมป้องกันและบรรเทาสาธารณภัยแนะนำวิธีการขับรถผ่านเส้นทางน้ำท่วมขังอย่างปลอดภัย โดยประเมินสภาพแวดล้อม เช่น เสาไฟฟ้า ต้นไม้ ถังขยะ เพื่อคาดการณ์ความสูงและความแรงของกระแสน้ำ ปิดเครื่องปรับอากาศ ลดความเร็ว รักษารอบเครื่องยนต์ ไม่เกิน 1,500 – 2,000 รอบต่อนาที ใช้เกียร์ต่ำ ไม่เร่งเครื่อง ลดการใช้เบรก รวมถึงเว้นระยะห่างจากรถคันหน้าให้มากกว่าปกติ เพื่อป้องกันอุบัติเหตุจากรถคันหน้าหยุดกะทันหันหรือเกิดเหตุขัดข้องหรือหยุดกะทันหัน         ทั้งนี้ ผู้ขับขี่ควรระมัดระวังการขับขี่บนเส้นทางที่ไม่คุ้นเคย เพราะอาจมีหลุมลึกบนถนน โดยให้จอดรถประเมินสถานการณ์ และสังเกตรถคันอื่นก่อนขับรถผ่านเส้นทางดังกล่าวจะช่วยป้องกันอันตรายที่อาจเกิดขึ้นได้#กรมป้องกันและบรรเทาสาธารณภัย  #วิธีการขับรถผ่านน้ำท่วม #สำนักข่าว #กรมประชาสัมพันธ์